9. Redovna Skupština Lokalne akcijske grupe Vuka - Dunav, održana je dana 12. lipnja 2017. godine, u 11.00 sati, u Hrvatskom domu Općine Antunovac te je sačinjen slijedeći

**ZAPISNIK**

Utvrđeno je da su temeljem odredbi Zakona o udrugama u cijelosti ispunjeni uvjeti za sazivanje i održavanje ove Skupštine.

Prije prelaska na Dnevni red 9. Redovne Skupštine utvrđena je nazočnost članova LAG-a Vuka - Dunav to kako slijedi:

1. Gojko Leventić, OPG Leventić Gojko
2. Marina Krajnović, Općina Ernestinovo
3. Zlatko Matijević, NK „Vitez '92“, Antunovac
4. Anamarija Ivšan, KUD „Klasje Slavonije“
5. Damir Maričić, OPG Maričić, Vuka,
6. Damir Maričić, Općina Vuka,
7. Marjan Tomas, Općina Vladislavci,
8. Jasminka Marjanović- Baglama, Domaća radinost Baglama., Antunovac, p.p. Karlo Baglama
9. Mario Vila, OPG Mario Vila
10. Zdenko Đerđ, PVZ „Fructus“, Antunovac,
11. Nataša Tramišak, RODA d.o.o.,
12. Ivan Žeravica, Općina Čepin, p.p. Ivana Šariri
13. Ivan Hampovčan, „C.U.S“ Antunovac,
14. Ivan Hampovčan, Centar za unarjeđenje stočarstva Antunovac
15. Stipe Modrić, Udruga veterana vojne policije iz Domovinskog rata Osječko-baranjske županije, Čepin,
16. Ivan Jazbec, EKO Jazo d.o.o.,
17. Zdenko Radovanović, Agora Academia
18. Miroslav Gici, OPG Gici
19. Davor Tubanjski, Općina Antunovac
20. Ana Buljan, KUD“ Ivan Kapistran Adamović“, p.p. Ivana Šariri

Nakon uvodne riječi Predsjednice LAG-a Vuka – Dunav, Nataše Tramišak, mag.iur. usvojen je sljedeći

**DNEVNI RED**

1. Otvaranje Skupštine
2. Izbor radnih tijela:

* zapisničara
* ovjerovitelja zapisnika

1. Usvajanje zapisnika s 8. redovne skupštine LAG-a Vuka - Dunav,
2. Odluka o 3.izmjenama i dopunama Statuta LAG-a Vuka-Dunav,
3. Odluka o usvajanju financijskog izvješća za 2016 godinu,
4. Odluka o usvajanju Izvješća o rada za 2016. godinu,
5. Odluka o izmjenama članova Upravnog odbora LAG-a Vuka-Dunav
6. Razno.

Ad1.: OTVARANJE SKUPŠTINE

Predsjednica LAG-a Vuka – Dunav uputila je pozdrav svima nazočnima i zahvalila im se na dolasku. Budući da Skupštini nije nazočila natpolovična većina, Predsjednica se pozvala na članak 24. Statuta LAG-a Vuka – Dunav, te odgodila početak zajedanja 30 minuta. Nakon propisanog vremena, Skupština je započela s radom, jer je više od 1/3 ukupnog broja članova bilo prisutno.

Ad2.: IZBOR RADNIH TIJELA

Prije prelaska na ostale točke dnevnog reda, Predsjednica LAG-a predložila je sljedeći izbor radnih tijela:

* za zapisničara – Ivana Šariri,
* za ovjerovitelje zapisnika Marjan Tomas i Ivan Hampovčan.

Prijedlog izbora radnih tijela jednoglasno je usvojen.

Ad3.: USVAJANJE ZAPISNIKA SA 8. REDOVNE SKUPŠTINE LAG-a VUKA - DUNAV

Članovima LAG-a Vuka – Dunav na usvajanje je dan Zapisnik s 8. Izborne Skupštine te je otvorena rasprava. Budući da rasprave nije bilo, Predsjednica LAG-a daje Zapisnik na glasovanje. Zapisnik je jednoglasno usvojen.

Ad4.: ODLUKA 3. IZMJENAMA I DOPUNAMA STATUTA LAG-a VUKA-DUNAV

Predsjednica LAG-a otvara četvrtu točku dnevnoga reda o Odluci o 3. izmjenama i dopunama Statuta LAG-a Vuka-Dunav u kojima se mijenja sjedište ureda LAG-a Vuka-Dunav članak 2. stavak 4. i glasi: Sjedište udruge je: Braće Radića 10, 31216 Antunovac, te se u Statut dodaje kulturna djelatnost i mijenja se članak 7. i dodaje se alineja 20 i glasi : „-očuvanje i promocija kulturno-umjetničke i tradicijske baštine i stvaralaštva uz suradnju sa lokalnom zajednicom.“

Točka je dana na raspravu, kako komentara nije bilo ista je dana na glasovanje i jednoglasno usvojena.

**Odluka o 3. izmjenama i dopunama Statuta LAG-a Vuka – Dunav**

Ad5.: ODLUKA O USVAJANJU FINANCIJSKOG IZVJEŠĆA ZA 2016. GODINU

Predsjednica LAG-a kratkim izlaganjem upoznaje Upravni odbor sa Odlukom o financijskim izvješćem za 2016. godinu, te naglašava da su u 2016. godini prihodi bili nešto manji u odnosu na rashode te da su prihodi LAG-a Vuka-Dunav bili uglavnom iz članarina članova LAG-a, donacija Općina u sastavu LAG-a, refundacija, te kroz Program javnih radova.

Točka je dana na raspravu, kako komentara nije bilo ista je dana na glasovanje i jednoglasno usvojena.

**Odluka o usvajanju financijskog izvješća za 2016. godinu**

Ad6.: ODLUKA O USVAJANJU IZVJEŠĆA O RADU ZA 2016. GODINU

Predsjednica otvara i 6. točku dnevnog reda te upoznaje prisutne sa Odlukom o usvajanju Izvješća o radu za 2016. godinu. Predsjednica je održala kratku prezentaciju kojom je predstavila rad LAG-a kroz cijelu 2016. godinu, od pisanja Strategije LAG-a Vuka-Dunav, preko Odluke o privremenom odabiru LAG-a za provedbu podmjere 19.2., 19.3., 19.4. koja je bila odobrena dana 4. studenog 2016. godine. Ovom Odlukom Agencije za plaćanja u poljoprivredi, ribarstvu i ruralnom razvoju (APPRRR) LAG-u Vuka – Dunav raspodijeljena su sredstva za provedbu podmjere 19.2. „Provedba operacija unutar CLLD strategije“, 19.3. „Priprema i provedba aktivnosti suradnje LAG-a“ i podmjere 19.4 „Tekući troškovi i animacija“ u iznosu od 8.016.220,80 HRK.

Predsjednica također navodi kako je dana 30. prosinca 2016. godine, LAG Vuka – Dunav potpisao je sporazumni ugovor o sufinanciranju provedbe aktivnosti LAG-a u Mjeri 19 Programa ruralnog razvoja RH 2014.-2020. s Osječko-baranjskom županijom. Osječko-baranjska županija u svom proračunu predvidjela je 500.000,00 kuna za pomoć LAG-ovima. Ovim činom Osječko-baranjska županija potpomogla je rad LAG-ova svog područja i na taj način olakšala razvoj i boljitak ruralnih područja svoje županije.

Točka je dana na raspravu, kako komentara nije bilo ista je dana na glasovanje i jednoglasno usvojena.

**Odluka o usvajanju izvješća o radu za 2016. godinu**

Ad7.: ODLUKA O IZMJENAMA ČLANOVA UPRAVNOG ODBORA LAG-a VUKA-DUNAV

Predsjednica Nataša Tramišak otvara i predzadnju točku dnevnog reda te upoznaje prisutne s Odlukom o izmjeni članova Upravnog odbora Lokalne akcijske grupe Vuka-Dunav, te navodi kako se Ovom odlukom mijenja sastav Upravnog odbora LAG-a Vuka – Dunav, te se iz sastava Upravnog odbora članovi:

* Udruga mladih „Alfa“, Antunovac, Braće Radića 4, 31216 Antunovac, MB: 14003403; Osoba za zastupanje: Domagoj Tokić, član,
* Udruga Conversano, Crkvena 16, Ivanovac, 31216 Antunovac, OIB: 89404767225; Osoba ovlaštena za zastupanje: Ana Grgić, članica,

mijenjaju se sljedećim članovima:

* Kulturno-umjetničko društvo „Ivan Kapistran Adamović“ Čepin, Kralja Zvonimira 96, 31431 Čepin, OIB: 29043361000; Osoba za zastupanje: Ana Buljan, članica,
* Agora Academia, Duga ulica 130, Ivanovac, 31216 Antunovac, OIB: 56431213422; Osoba za zastupanje: Zdenko Radovanić.

Točka je dana na raspravu, kako komentara nije bilo ista je dana na glasovanje i jednoglasno usvojena.

Ad8.: RAZNO.

Budući da pitanja i prijedloga nije bilo, Predsjednica LAG-a još se jednom zahvalila svima prisutnima na odazivu, pozvala ih na daljnju suradnju te zaključila Skupštinu u 11.45sati.

URBROJ: SK/17-6

U Antunovcu, 12. lipnja 2016. godine

Zapisničar: Ovjerovitelji zapisnika:

Ivana Šariri Marjan Tomas

Predsjednica LAG-a Vuka-Dunav

Nataša Tramišak, mag. iur.